Herefoss prestegjeld

Herefoss prestegjeld var et prestegjeld tilhørende Vest-Nedenes prosti i Agder og Telemark bispedømme i Den norske kirke. Det omfattet sogn i Herefoss, nå Birkenes kommune i Aust-Agder fylke, og hovedkirken var Herefoss kirke.

Herefoss prestegjeld og dets sogn er nå en del av Birkenes kirkelige fellesråd, som er underlagt Vest-Nedenes prosti.

Historikk 
Hegrafors sókn (norrønt) har sin opprinnelse fra kristningen av landet. Herefoss antas å være lagt under Hommedal prestegjeld i førreformatorisk tid, da det var behov for å tilpasse den kirkelige inndelingen til folketallet og bosetningsmønsteret etter Svartedauden.

Herefoss sogn dannet grunnlaget for Herefoss formannskapsdistrikt, som ble opprettet i 1837. Det ble eget formannskapsdistrikt ettersom det lå i et annet tinglag enn hovedkirken, nemlig Vegusdal.

Ved kgl. res. 7. november 1874 ble Herefoss prestegjeld besluttet opprettet, og med virkning fra 1. januar 1875 ble Herefoss sogn fradelt Hommedal prestegjeld som eget sognekall, med Vegusdal overført fra Evje prestegjeld og Mykland fra Aamli som annekskirker.

Herefoss prestegjeld ble nedlagt ved kgl. res. 8. oktober 1976, hvorved Herefoss og Vegusdal sokn ble overført til Birkenes prestegjeld, og Mykland ble tillagt Froland prestegjeld.

Referanser 

Birkenes' historie
Prestegjeld i Aust-Agder
Prestegjeld i Agder og Telemark bispedømme